MKATABA WA KUKOMBOA  BARABARA

MAKUBALIANO haya ni  kati  ya CECIL  JOHN  MARUMA  wa S. L. P 1575 Arusha na AYUB MUNGURE wa Kijiji cha Sangananu,  Wilaya ya Arumeru;

KWA KUWA  wahusika ni majirani wanaowekeana  mpaka katika Kijiji cha Sangananu;
NA  KWA  KUWA  wahusika hivi  sasa  wanashiriki kutumia  barabara moja  iliyo kati  ya  vihamba vyao kwenda  nyumbani kwao;
NA KWA KUWA  Bw.  Mungure anakusudia  kuwa na barabara yake  pekee kwenda  nyumbani kutoka kwenye barabara kuu ya Kijiji na kumwachia Bw. Maruma barabara ya sasa ya pamoja ili  iwe yake pekee;

HIVYO BASI  wahusika wamekubaliana kama ifuatavyo:

1. Ili Bw.  Maruma aweze kukamilisha azma hiyo ya kuwa na  barabara ya pekee, Bw. Mungure atamkabidhi Bw.  Maruma mstari  wake  mmoja wa  migomba na miti inayopakana na barabara ili aweke hapo mpaka wa  seng’enge  na miti ya  pambo/urembo kama aliyonayo upande wa pili wa  barabara hiyo.
2. Bw. Maruma akomboe barabara husika  kwa  kumlipa Bw. Mungure
    Shs. 500,000/= (laki  tano tu) ili barabara hiyo iweze  kuwa yake 
              peke yake, na aweze kuitawala kwa kuweka  lango  kwenye  barabara
              kuu.

3. Kwa kuweka  sahihi makubaliano haya,  Bw. Mungure anakiri kuisha pokea  Shs.  100,000/= (laki  moja tu)  kama sehemu  ya kwanza ya  malipo  husika.

4. Malipo yaliyosalia yatalipwa kw Bw.  Mungure ifuatavyo:

a. Shs. 100,000/=  baada ya Bw.  Mungure kujitengenezea barabara yake ya kwenda nyumbani.

b. Shs . 300,000/= (Laki tatu)  baada ya kumkabidhi Bw.  Maruma   barabara na eneo lililotajwa katika kifungu na 1. hapo juu ili aondoe  mastawisho yaliyopo na  kujiwekea uzio.

KWA   USHUHUDA HUU,  wahusika wameweka sahihi zao kama ilivyo hapa  chini.

Umetiwa  sahihi na kutolewa  na      )(      
Bw.  AYUB  MUNGURE  hapa        )(_________________________
Sangananu,  Arusha leo                  )(
tarehe……… Machi,  2006.
             )(

SHAHIDI:  Jina ___________________________     SAHIHI: ______________

      Anwani _________________________
                Sifa____________________________
Umetiwa  sahihi  na kutolewa na      )(                                      
Bw.  CECIL JOHN  MARUMA         )(____________________________                                  
hapa  Sangananu,  leo                    )(
tarehe……...Machi  2006.                )(                                                                  
SHAHIDI:  Jina _________________________    SAHIHI: _________________
                Anwani  _______________________
                Sifa___________________________            
MBELE  YANGU:

____________________

